Skrywer Anne Rice (80) sterfAnne Rice (Foto: Michael Lionstar via Anne Rice Facebook-blad) Anne Rice, veral bekend vir haar boek Interview with the Vampire, is Sondag in die ouderdom van 80 oorlede. “Ek het in haar laaste paar uur langs haar hospitaalbed gesit, verstom oor haar prestasies en haar durf,” het haar seun Christopher Rice in ŉ plasing op haar Facebook-blad gesê. Hy het gesê sy is dood weens komplikasies ná ŉ beroerte. Interview with the Vampire, gepubliseer in 1976, is in 1994 in ŉ fliek omskep met Tom Cruise en Brad Pitt in die hoofrolle. Sy het talle boeke geskryf, waarvan talle in die Vampire-reeks en het meer as 150 miljoen wêreldwyd verkoop. The Queen of the Damned is ook in 2002 in ŉ fliek omskep. “Die omvang van ons familie se hartseer kan nie beskryf word nie. My ma se ondersteuning aan my was onvoorwaardelik. Sy het my geleer hoe om my drome na te streef, hoe om gelykvormigheid te verwerp en die donker stemme van vrees en selfbetwyfeling te daag,” skryf Christopher. “As ŉ skrywer het sy my geleer om genre-grense te oorskry en oor te gee aan my obsessiewe passies.” Die teraardebestelling sal tydens ŉ privaat seremonie in New Orleans plaasvind. ŉ Openbare viering van haar lewe sal volgende jaar in die stad gereël word waarna haar “vriende, lesers en aanhangers” uitgenooi sal word. Dearest People of Page. This is Anne’s son Christopher and it breaks my heart to bring you this sad news. Earlier… Posted by Anne Rice on Saturday, December 11, 2021